الاسماعيليه حى فى القاهره اتنسب للخديوى اسماعيل . من أحياء القاهره القديمه. بيمتد من غرب حى الأزبكيه و شارع عابدين للنيل و قناة الاسماعيليه اللى كانت بتبدأ شمال موقع متحف الاثار المصريه لكن اتردمت. الخديوى اسماعيل شيد الحى ده على النمط الأوروبى و منح اراضيه ببلاش للى يتعهد انه يبنى بيت قيمته مش اقل من 1200 جنيه فى مدة 18 شهر.الحى اتميز بأوتيلاته و كنايسه و بيوت و سرايات الأعيان و القنصليات. كان فيه معسكرات قصر النيل اللى اتردمت فى أربعينات القرن العشرين و اتبنت مكانها جناين التحرير و اوتيل النيل هيلتون و مقر الاتحاد الاشتراكى و جامعة الدول.